ก้มเก็บโทรศัพท์ในรถ เก๋งเสียหลักชน จยย.ตกน้ำ 3ขวบตาย-แม่สาหัส 
เกิดอุบัติเหตุสลด แม่ขี่ จยย.พร้อมลูกน้อยวัย3ขวบไปส่งพ่อขึ้นเครื่องบิน ขากลับถูกรถเก๋งขับโดยสาวใหญ่วัย50 พุ่งชนตกลงไปในคูน้ำผลเด็กเสียชีวิต แม่สาหัส ส่วนคู่กรณีบอกก้มลงเก็บโทรศัพท์ที่ตกในรถทำให้เสียหลัก ไม่รู้จริงๆว่าชนแม่ลูก   ,เมื่อวันที่ 11 พ.ย.58 ร.ต.ท.หญิง จีระรัช โพธิติ ร้อยเวรสอบสวน สภ.สามโคก จ.ปทุมธานี ได้รับแจ้งเกิดอุบัติเหตุ รถเก๋งชนรถจักรยานยนต์ ทำให้รถคู่กรณีตกคูน้ำข้างทางทั้ง 2 คัน มีผู้เสียชีวิต และได้รับบาดเจ็บ เหตุเกิดบริเวณถนนบ้านปทุม หมู่ 6 ต.บ้านปทุม อ.สามโคก หลังรับแจ้งจึงเดินทางไปตรวจสอบพร้อมตำรวจจราจร และอาสาสมัครมูลนิธิปอเต็กตึ๊ง,ในที่เกิดเหตุห่างจากถนน 347 เข้าไปประมาณ 100 เมตร พบชาวบ้านจำนวนมากกำลังมุงดูศพเด็กชายวัย 3 ขวบ ทราบชื่อต่อมา คือ ด.ช.ภาสกร องอาจ หรือน้องอาเล็ก อายุ 3 ขวบเศษ นอนเสียชีวิตอยู่ข้างทาง ส่วนในคูน้ำข้างถนนพบรถเก๋งฮอนด้า ซีวิค สีน้ำเงิน หมายเลขทะเบียน ฌบ 9414 กรุงเทพมหานคร จมอยู่ครึ่งคัน โดยมีเจ้าของรถทราบชื่อคือ น.ส.พรทิพย์ วิศรุตวงศา อายุ 50 ปี ได้รับบาดเจ็บที่ไหล่ขวา นั่งรอเจ้าหน้าที่อยู่ในที่เกิดเหตุด้วยอาการตื่นตกใจ หลังจากชาวบ้านเข้าช่วยเหลือออกจากรถเก๋ง ได้อย่างปลอดภัย,ห่างออกไปประมาณ 15 เมตร ในคูน้ำเช่นกัน พบรถจักรยานยนต์ฮอนด้า ซุปเปอร์คลับ สีเขียวขาว หมายเลขทะเบียน 3กก 7287 กรุงเทพมหานคร เจ้าหน้าที่และชาวบ้านได้ช่วยกันดึงขึ้นมาจากน้ำสภาพด้านหน้ารถและช่วงเครื่องยนต์พังเสียหาย ส่วนผู้บาดเจ็บซึ่งเป็นแม่ของเด็กที่เสียชีวิต ชื่อ นางสาวอุบลรัตน์ รัตนวรรณ อายุ 32 ปี มีพลเมืองดีนำส่งโรงพยาบาลสามโคกไปแล้วเนื่องจากอาการสาหัส,จากการสอบสวน นางสาวพรทิพย์ วิศรุตวงศา คนขับรถเก๋ง ให้การว่าก่อนเกิดเหตุ ตนขับรถออกมาจากโรงเรียนสามโคก หลังมาประชุมผู้ปกครองนักเรียน และกำลังจะขับรถกลับบ้านที่ย่านคลองสาม ธัญบุรี ขณะขับออกมาเส้นทางถนนบ้านปทุม ใกล้จุดเกิดเหตุ โทรศัพท์มือถือได้หล่นลงที่พื้นรถ จึงก้มลงเก็บ ทำให้รถเสียหลักพุ่งตกลงคูน้ำข้างทาง โดยที่ตนไม่รู้ว่า ได้พุ่งชนรถจักรยานยนต์ ของ 2 แม่ลูก ที่ขี่สวนทางมา เพราะเหตุการณ์เกิดขึ้นเร็วมาก จนกระทั่งมีชาวบ้านมาช่วย ถึงรู้ว่ามีผู้เสียชีวิตและบาดเจ็บ ตนรู้สึกเสียใจจริงๆ กับเหตุการณ์ที่เกิดขึ้นในครั้งนี้,ด้านเจ้าหน้าที่ตำรวจ ได้สอบสวนทราบว่า นางสาวอุบลรัตน์ พร้อมลูกชาย ขี่รถจักรยานยนต์ไปส่งนายองอาจ สามีที่ เป็นผู้รับเหมา เดินทางไปขึ้นเครื่องบิน เพื่อไปทำงานที่ จ.ภูเก็ต ขากลับมาประสบเหตุถูกรถเก๋งชนตกลงไปในคูน้ำ จนลูกชายเสียชีวิตและคนเป็นแม่บาดเจ็บสาหัสดังกล่าว เบื้องต้นได้แจ้งข้อหาคนขับรถเก๋ง ในข้อหาขับรถประมาทเป็นเหตุให้ผู้อื่นเสียชีวิตและได้บาดเจ็บสาหัส ส่วนศพหนูน้อย ได้ส่งชันสูตรที่สถาบันนิติวิทยาศาสตร์ โรงพยาบาลธรรมศาสตร์เฉลิมพระเกียรติ ตามขั้นตอน ก่อนจะให้ญาติรับไปบำเพ็ญกุศล.
เกิดอุบัติเหตุสลด แม่ขี่ จยย.พร้อมลูกน้อยวัย3ขวบไปส่งพ่อขึ้นเครื่องบิน ขากลับถูกรถเก๋งขับโดยสาวใหญ่วัย50 พุ่งชนตกลงไปในคูน้ำผลเด็กเสียชีวิต แม่สาหัส ส่วนคู่กรณีบอกก้มลงเก็บโทรศัพท์ที่ตกในรถทำให้เสียหลัก ไม่รู้จริงๆว่าชนแม่ลูก
ชนจยย.ตกน้ำ,เด็ก3ขวบตาย,ก้มเก็บโทรศัพท์,ชนตกคลอง,รถเก๋งชนจยย.,อุบัติเหตุ,สามโคก,ปทุมธานี,ข่าว,ไทยรัฐ,ข่าวทั่วไทย,ข่าวภูมิภาค,ก้มเก็บของ,รถชน,รถชนท้าย,ชนท้ายรถมอร์ไซค์,รถตกคูน้ำ,ประมาท